2010 fifa world cup

Sejana sa Lefatshe sa FIFA sa 2010
[lfting the fifa world cup Trophy]
Sejana sa lefatshe sa Fifa sa 2010 e ne e le sa lesome le robongwe sa Sejana sa Lefatshe sa Fifa.Kgwele ya dinao ya lefatshe ya ditlhopha tsa bosetšhaba jwa banna. E ne ya tshwarwa mo Aforikaborwa go tloga ka 11 Seetebosigo go fitlha ka di 11 tsa Phatwe ka ngwaga wa 2010.Tsamaiso ya go tsaya maemo a go tshwara makgaolakgang a kgwele ya dinao e ne e bulegetse merafe ya Aforika fela.Ka ngwaga wa 2004, mokgatlho wa boditšhabatšhaba wa kgwele ya dinao, FIFA, o ne wa tlhopha Aforika Borwa go feta Egepeto le Morocco go nna setšhaba sa ntlha sa Aforika go tshwara metshameko ya makgaolakgang.

Metshameko e ne e tshamekelwa mo mabaleng a metshameko a le supa mo ditoropong di le robongwe tse di neng di amogela metshameko eno go ralala naga, mme ya go simolola le ya makgaolakgang e ne ya tshamekelwa kwa lebaleng la metshameko la Soccer City kwa toropong e kgolo go gaisa tsotlhe mo Aforikaborwa, e leng kwa Johannesburg . Go ne ga tlhophiwa ditlhopha di le masome a mararo le pedi go tsaya karolo ka kgaisano ya lefatshe ka bophara ya go tshwanelega e e neng ya simolola ka Phatwe ka ngwaga wa 2007..Mo tikologong ya ntlha ya makgaolakgang a kgaisano, ditlhopha di ne tsa gaisana ka tsa ditlhopha di le nne go bona dintlha, mme ditlhopha tse pedi tse di kwa godimo mo setlhopheng sengwe le sengwe di ne di tswelela. Ditlhopha tseno di le some thataro di ne tsa fetela kwa kgatong ya go tswa kwa makgaolakgannyeng, Kwa dikgato di le tharo tsa metshameko di neng tsa swetsa ka gore ke ditlhopha dife tse di tla tsayang karolo mo makgaolakgannyeng .